CELEX: 62009CN0028
Language: sk
Date: 2009-01-21 00:00:00
Title: Vec C-28/09: Žaloba podaná 21. januára 2009 – Komisia Európskych spoločenstiev/Rakúska republika

21.3.2009   
            
            
               SK
            
            
               Úradný vestník Európskej únie
            
            
               C 69/28
            
         Žaloba podaná 21. januára 2009 – Komisia Európskych spoločenstiev/Rakúska republika
   (Vec C-28/09)
   (2009/C 69/51)
   Jazyk konania: nemčina
   Účastníci konania
   
      Žalobkyňa: Komisia Európskych spoločenstiev (v zastúpení: P. Oliver, A. Alcover San Pedro a B. Schima, splnomocnení zástupcovia)
   
      Žalovaná: Rakúska republika
   Návrhy žalobkyne
   
               —
            
            
               určiť, že Rakúska republika si tým, že vydala na úseku diaľnice A12 zákaz vjazdu nákladných vozidiel s celkovou hmotnosťou vyššou ako 7,5 tony, ktoré prevážajú určitý tovar, nesplnila povinnosti, ktoré jej vyplývajú z článkov 28 a 29 ES,
            
         
               —
            
            
               zaviazať Rakúsku republiku na náhradu trov konania.
            
         Žalobné dôvody a hlavné tvrdenia
   Vydanie sektorového zákazu vjazdu pre nákladné vozidlá naložené určitým tovarom s celkovou hmotnosťou vyššou ako 7,5 tony na diaľnici A12 treba považovať za opatrenie s rovnakým účinkom ako množstevné obmedzenia a teda za nezlučiteľné s článkami 28 a 29 ES. Sporné opatrenie nie je ani vhodné, ani nevyhnutné na zaručenie zlepšenia kvality ovzdušia na diaľnici A12 požadované právom Spoločenstva, pretože nie je cielené a nezohľadňuje menej obmedzujúce opatrenia, ako sú trvalé obmedzenia rýchlosti či zákazy vjazdu závislé od emisií. Okrem toho žalovaná nepreukázala vhodné alternatívy k doprave po ceste.